
A kommunikáció fejlesztése a buddhizmus ügyes eszközeivel a hétköznapi életben

A fogyasztói társadalom a kapitalista gazdasági fejlődés egyik terméke . A fogyasztói társadalom hedonizmust szül, szétrombolja a társadalmi integrációt biztosító értékrendszert. És ekkor érkezik el az egészségügyi szakember életében a burn-out. De mi lehet a megoldás ennek elkerülésére? Pályamunkámban szeretném bemutatni, hogy a buddhizmus eszméi milyen ügyes eszközökkel tudnak segítséget nyújtani a kommunikáció fejlesztésére a világi emberek számára a mindennapjaikban, elsősorban az egészségügyben dolgozó szakembereknek. Hiszen a konfliktus ember és ember között leggyakrabban a nem megfelelő kommunikáció miatt alakul ki. Közforgalomban (gyógyszertárban) dolgozom 10 éve gyógyszerészként. A COVID járvány alatt elérkezett nálam is a kiégés, ezért keresnem kellett valamit. Valamit, ami megtart a pályámon, és ezt a valamit a buddhizmusban találtam meg. A buddhizmust, mint vallást tartják számon, pedig egy életmód, filozófia. Nagyon fontos tanítása az éberség, a tudatos jelenlét gyakorlata, ami a gyógyszerészi pályán tartott. Ezt a gyakorlatot szeretném bemutatni pályamunkámban és a tapasztalataimat egy magasabb szintre fejleszteni, amit tovább tudok adni a kollégáknak, akik szintén a kiégés felé sodródnak. Erre megoldás lehet a mindfulness avagy a tudatos jelenlét, ami a buddhizmusban a satipaṭṭhāná, világi ember számára egyszerűbb gyakorlási módszer. És érdemes a világi embereknek a buddhizmus eszméiből is pár tanítást elsajátítani, amik megkönnyítik a napi munkát. Tan Kapuja Buddhista Főiskola végzett hallgatója vagyok, ahol dharma tanító diplomát szereztem idén. Alap végzettségem gyógyszerész. A megszerzett tapasztalataimat szeretném átadni fogyasztható formában az egészségügyben dolgozó kollégáknak, hogy eredményesebb legyen a beteg/vásárló és a szakember találkozása az egészségügyi intézményekben. A fogyasztói társadalom igénye is kielégül, hiszen minőségi szolgáltatást kap, amire vágyik a termékkel, tanáccsal, segítséggel együtt, és a szakember sem ég ki munkája során. Win-win helyzetet teremtve.



